EELNÕU

**Relvaseaduse muutmise ja sellega seonduvalt teiste seaduste muutmise seadus**

**§ 1. Relvaseaduse muutmine**

Relvaseaduses tehakse järgmised muudatused:

**1)** seaduse 111. peatükis asendatakse sõnad „sõjarelv, laskemoon“ ja „sõjarelvad, laskemoon“ sõnadega „sõjarelv, relvasüsteem, sõjarelva laskemoon“ vastavas käändes;

**2)** paragrahvi  2 lõike 1 punktides 41 ja 5, § 8 lõikes 4 ja § 81 lõikes 3 asendatakse sõnad „sõjalise otstarbega laskemoon“ sõnadega „sõjarelva laskemoon“ vastavas käändes;

**3)** paragrahvi 3 lõikes 3 asendatakse sõna „relvasüsteem“ sõnadega „relvasüsteemi üks oluline osa“;

**4)** paragrahvi 66 lõiget 2 täiendatakse pärast sõna „lepinguriigi“ sõnadega „või Šveitsi Konföderatsiooni“;

**5)** paragrahvi 67 lõike 1 punktis 1 asendatakse sõnad „kodanik või Euroopa Majanduspiirkonna lepinguriigis“ sõnadega „või Šveitsi Konföderatsiooni kodanik või Euroopa Majanduspiirkonna lepinguriigis või Šveitsi Konföderatsioonis“;

**6)** paragrahvi 833 lõike 1 punkt 2 tunnistatakse kehtetuks;

**7)** paragrahvi 833 täiendatakse lõikega 11 järgmises sõnastuses:

„(11) Relvasüsteem on sõjarelva või mitme sõjarelva kombinatsioon koos relvasüsteemi sõltumatuks toimimiseks vajalike osadega, sealhulgas sihtimis- ja tulejuhtimisseadmed ning relvaplatvorm.“;

**8)** paragrahvi 833 lõige 21 muudetakse ja sõnastatakse järgmiselt:

„(21) Sõjarelva laskemoon on spetsiaalselt sõjarelvas kasutamiseks mõeldud laskemoon.“;

**9)** paragrahvi 833 lõike 22 sissejuhatavas lauseosas asendatakse sõna „padruni“ sõnadega „või lahingumoona“;

**10**) paragrahvi 833 lõige 3 muudetakse ja sõnastatakse järgmiselt:

„(3) Riigikaitse korraldamise valdkonna eest vastutav minister kehtestab määrusega sõjarelvade, relvasüsteemi, sõjarelva laskemoona ja lahingumoona ning nende osade, sealhulgas vajaduse korral oluliste osade või komponentide mõisted või täpse loetelu ja liigituse.“;

**11**) paragrahvi 835 tekst muudetakse ja sõnastatakse järgmiselt:

„Ettevõtjas võib olulise osaluse omandada, seda omada ja suurendada ning ettevõtja üle kontrolli saavutada, seda omada ja suurendada igaüks, kelle suhtes ei ole tuvastatud käesoleva seaduse § 40 lõike 1 punktides 5‒8 ja lõikes 11 sätestatud asjaolusid ning kes on:

1) Euroopa Liidu liikmesriigi kodanik või

2) NATO liikmesriigi kodanik või

3) OECD liikmesriigi kodanik või

4) sellise riigi kodanik, kellega Eesti Vabariik on sõlminud salastatud teabe vastastikuse kaitse lepingu, või

5) muu riigi kodanik, kellele Kaitseministeerium on Siseministeeriumi kooskõlastusel andnud nõusoleku teha käesoleva paragrahvi punktidest 1–4 erand.“;

**12)** paragrahvi 8323 lõikes 2 asendatakse tekstiosa „kellel on täidetud käesoleva seaduse § 40 lõike 1 punktides 5‒9 ja lõikes 11 sätestatud nõuded“ tekstiosaga „kelle suhtes ei ole tuvastatud käesoleva seaduse § 40 lõike 1 punktides 5‒8 ja lõikes 11 sätestatud asjaolusid ning kes on:

1) Euroopa Liidu liikmesriigi kodanik või

2) NATO liikmesriigi kodanik või

3) OECD liikmesriigi kodanik või

4) sellise riigi kodanik, kellega Eesti Vabariik on sõlminud salastatud teabe vastastikuse kaitse lepingu, või

5) muu riigi kodanik, kellele Kaitseministeerium on Siseministeeriumi kooskõlastusel andnud nõusoleku teha käesoleva lõike punktidest 1–4 erand.“;

**13)** paragrahvi 8324 täiendatakse lõikega 51 järgmises sõnastuses:

„(51) Käesoleva paragrahvi lõikes 5 sätestatud tervisekontrolli ei pea läbima isik, kellel on käesoleva seaduse alusel antud kehtiv relvaluba või Kaitseliidu seaduse alusel väljastatud kehtiv relvakandmisluba.“;

**14)** paragrahvi 8325 pealkirja täiendatakse pärast sõna „isikule“ sõnadega „, nõuetele vastavuse hindamine ning pädevustunnistuse andja ja pädevustunnistuse andmise tingimused ja kord“;

**15)** paragrahvi 8325 lõiget 3 täiendatakse kolmanda lausega järgmises sõnastuses: „Pädevustunnistus tõendab isiku kompetentsust ja annab õiguse tegutseda pädevustunnistusel märgitud tegevusalal ja pädevuse ulatuses.“;

**16**) paragrahvi 8325 lõiked 4 ja 5 muudetakse ning sõnastatakse järgmiselt:

„(4) Riigikaitse korraldamise valdkonna eest vastutav minister kehtestab määrusega sõjarelva, relvasüsteemi, sõjarelva laskemoona ja lahingumoona käitlemisega seotud tegevusaladel tegutsemiseks vastutavale isikule kvalifikatsiooninõuded, nende hindamise korra ning pädevustunnistuse andja ja pädevustunnistuse andmise tingimused ja korra.

(5) Kui ettevõtja tegeleb sõjarelva, relvasüsteemi, relvasüsteemi laskemoona või lahingumoona käitlemisega, hinnatakse vastutava isiku kvalifikatsiooni käesoleva paragrahvi lõike 4 alusel kehtestatud määruse kohaselt.“;

**17)** paragrahvi 8325 täiendatakse lõigetega 51–54 järgmises sõnastuses:

„(51) Pädevustunnistuse andmise, pädevustunnistuse kehtivuse pikendamise ja duplikaadi eest tasutakse riigilõiv.

(52) Pädevustunnistuse andmisel hindab pädevustunnistuse andja vastutava isiku kvalifikatsiooni.

(53) Pädevustunnistus antakse kehtivusega kuni viis aastat. Pädevustunnistuse kehtivust võib isiku taotlusel korduvalt viie aasta kaupa pikendada tingimusel, et isiku töövaldkonnas nõutav kompetentsus ei ole muutunud.

(54) Pädevustunnistuse omaja peab vähemalt üks kord viie aasta jooksul osa võtma erialasest täiendusõppest. Täiendusõpe kestab vähemalt kuus akadeemilist koolitustundi ja peab seonduma pädevustunnistuse valdkonnaga. Täiendusõppeks loetakse ka täienduskoolitusel lektorina esinemine. Täiendusõppe läbimine on pädevustunnistuse kehtivusaja pikendamise eeldus.“;

**18)** paragrahvi 8328 lõike 1 punkti 3 täiendatakse pärast sõna „osutajale“ tekstiosaga „, kellel on juurdepääs sõjarelvadele, relvasüsteemidele, sõjarelva laskemoonale, lahingumoonale ja nende olulistele osadele või nendega seotud teabele“;

**19**) paragrahvi 8328 lõikes 3 asendatakse sõnad „kehtiv juurdepääsuluba või -sertifikaat“ sõnadega „riigisaladuse ja salastatud välisteabe seaduse alusel kehtiv riigisaladusele juurdepääsu luba või salastatud välisteabele juurdepääsu sertifikaat“;

**20)** paragrahvi 8328 lõikes 5 asendatakse sõna „tähtsa“ sõnadega „tähtsust omava“;

**21)** paragrahv 8329 lõige 2 muudetakse ja sõnastatakse järgmiselt:

„(2) Isikuandmete ankeedis esitab kontrollitav järgmised andmed, mis võimaldavad kontrollida käesoleva seaduse § 8328 lõikes 1 nimetatud asjaolude esinemist:

1) ees- ja perekonnanimi;

2) isikukood, selle puudumisel sünniaeg;

3) sünnikoha riik, maakond, vald ja linn;

4) varem kasutatud nimed, sealhulgas neiupõlvenimi, ja nende muutmise põhjused;

5) sidevahendite andmed, nagu telefoninumber, e-posti aadress, kasutajanimi;

6) passi või ID-kaardi andmed;

7) elukohtade andmed;

8) perekonnaseis;

9) lähedaste isikute andmed;

10) hariduskäigu andmed;

11) varasemate töökohtade andmed;

12) andmed nii Eestis kui ka välisriigis läbitud kaitseväeteenistuse ja sõjalise väljaõppe kohta;

13) kriminaal- või väärteokaristuste andmed, sõltumata nende määramise ajast;

14) toimuva kriminaal- või väärteomenetluse andmed;

15) kriminaalmenetluses kahtlustatava, süüdistatava, tunnistaja või kannatanuna osalemise andmed.“;

**22)** paragrahvi 8329 täiendatakse lõikega 7 järgmises sõnastuses:

„(7) Ettevõtja esitab tegevusloa andjale nimekirja ettevõtja töötajate, alltöövõtjate ja teenuse osutajate kohta, kellel on juurdepääs sõjarelvadele, relvasüsteemidele, sõjarelva laskemoonale, lahingumoonale ja nende olulistele osadele või nendega seotud teabele.“;

**23)** paragrahvi 8333 lõike 1 punktid 2–4 muudetakse ja sõnastatakse järgmiselt:

„2) sõjarelva, selle olulise osa, relvasüsteemi või selle olulise osa ümbertegemine teenuse osutamisena;

3) sõjarelva, selle olulise osa, relvasüsteemi, selle olulise osa, sõjarelva laskemoona või lahingumoona vedamine;

4) relvasüsteemi või selle olulise osa valmistamine;“;

**24)** paragrahvi 8333 täiendatakse lõikega 31 järgmises sõnastuses:

„(31) Käesoleva paragrahvi lõike 1 punktis 3 nimetatud teenust osutava ettevõtja suhtes, kellele on mõnes teises Euroopa Liidu liikmesriigis antud tegevusluba, ei kohaldata käesoleva paragrahvi lõikes 3 nimetatud nõuet, kui tegu on teenuse ühekordse osutamisega.“;

**25)** paragrahvi 8347 lõige 4 muudetakse ja sõnastatakse järgmiselt:

„(4) Sõjarelva võib soetada ka isik, kellel on käesoleva seaduse § 8333 lõike 1 punktis 2, 4 või 6 sätestatud tegevusluba. Ettevõtja võib soetada sõjarelvi nende ümbertegemiseks, nendele sobiva laskemoona tootmisel selle testimiseks või relvasüsteemi valmistamiseks.“;

**26)** paragrahvi 8349 lõikes 1 asendatakse sõnad „ja selle oluline osa“ sõnadega „, selle oluline osa, relvasüsteem või selle oluline osa“;

**27)** paragrahvi 8349 lõiget 3 täiendatakse pärast tekstiosa „osade,“ sõnadega „relvasüsteemi, selle oluliste osade, sõjarelva“;

**28)** paragrahvis 8350 ~~pealkirjas ja §-s 83~~~~50~~ asendatakse läbivalt sõna „laskemoona“ sõnadega „sõjarelva laskemoona“;

**29)** paragrahvi 8351 lõikes 1 asendatakse sõna „ja“ sõnadega „, relvasüsteemi ja sõjarelva“;

**30)** paragrahvi 8352 lõige 1 muudetakse ja sõnastatakse järgmiselt:

„(1) Sõjarelva, relvasüsteemi ja sõjarelva laskemoona võivad vedada sõjarelvi omav valitsusasutus ja Kaitseliit ning käesoleva seaduse § 8333 lõike 1 punktis 3 sätestatud tegevusluba omav ettevõtja ja sama paragrahvi lõikes 31 nimetatud ettevõtja“;

**31)** paragrahvi 8352 lõiget 2 ning lõike 3 esimest lauset täiendatakse pärast sõna „ettevõtja“ sõnadega „ja sama paragrahvi lõikes 31 nimetatud ettevõtja“;

**32)** paragrahvi 88 lõikes 1 asendatakse sõnad „Politsei- ja Piirivalveameti ametnik“ sõnadega „Politsei- ja Piirivalveamet“;

**33)** paragrahvi 88 lõige 11 muudetakse ja sõnastatakse järgmiselt:

„(11) Riiklikku järelevalvet käesoleva seaduse alusel sõjarelvi, nende olulisi osasid ja laskemoona käitlevate isikute üle teeb Politsei- ja Piirivalveamet ning riiklikku järelevalvet sõjarelva laskemoona ja lahingumoona valmistamise ja nende käitlemiskoha üle teeb Tarbijakaitse ja Tehnilise Järelevalve Amet.“;

**34)** paragrahvi 91 täiendatakse lõikega 48 järgmises sõnastuses:

„(48) Kui ettevõtja laskemoona või lahingumoona käitlemisega tegeleva ettevõtja vastutava isiku kvalifikatsiooni on juba hinnatud lõhkematerjaliseaduses sätestatud korra kohaselt ja talle on antud sellekohane pädevustunnistus enne 2025. aasta 1. jaanuarit, kehtib nimetatud tunnistus ja asendab relvaseaduse alusel antavat pädevustunnistust sellel märgitud kehtivusaja lõpuni.“.

**§ 2. Karistusseadustiku muutmine**

Karistusseadustikus tehakse järgmised muudatused:

**1)** paragrahvi 4181 lõiget 1 täiendatakse pärast sõnu „välja arvatud“ sõnadega „sõjarelva, selle olulise osa ja sõjarelva laskemoona ning“;

**2)** paragrahvi 4182 lõikes 1 ja lõike 2 punktis 3 asendatakse sõnad „sõjalise otstarbega“ sõnadega „sõjarelva“.

**§ 3. Kriminaalmenetluse seadustiku muutmine**

Kriminaalmenetluse seadustiku § 199 lõike 1 punktis 7 asendatakse tekstiosa „ja 4181“ tekstiosaga „, 4181 ja 4182“.

**§ 4. Lõhkematerjaliseaduse muutmine**

Lõhkematerjaliseaduses tehakse järgmised muudatused:

**1**) paragrahvi 12 lõiget 2 täiendatakse punktiga 7 järgmises sõnastuses:

„7) lõhkematerjali käitleval ettevõtjal, kui tal on relvaseaduse kohane tegevusluba sõjarelva laskemoona või lahingumoona valmistamiseks või hoidmiseks ning loamenetluses on hõlmatud käesoleva seaduse tegevusloa kontrolliesemes olevad nõuded.“;

**2)** paragrahvi 25 lõike 2 punkt 6 muudetakse ja sõnastatakse järgmiselt:

„6) käitlemiskohal, millel on relvaseaduse kohane luba ja kus käideldakse ohtlike veoste rahvusvahelise autoveo Euroopa kokkuleppe kohasesse ohuklassi 1.3C kuuluvat püssirohtu koguses, mis ei ületa 50 kilogrammi ja ohuklassi 1.4S kuuluvat laskemoona ja sütikuid koguses, mis ei ületa 900 kilogrammi;“;

**3**) paragrahvi 25 lõiget 2 täiendatakse punktiga 8 järgmises sõnastuses:

„8) käitlemiskohal, millel on relvaseaduse kohane käitamisluba, kui seal käideldakse lõhkeainet sisaldavat laskemoona või lahingumoona, ning hõlmatud on käesoleva seaduse kohase käitamisloa kontrolliesemes olevad nõuded.“.

**§ 5. Riigilõivuseaduse muutmine**

Riigilõivuseaduse § 2021 täiendatakse lõigetega 3–5 järgmises sõnastuses:

„(3) Sõjarelvade, relvasüsteemi, sõjarelva laskemoona või lahingumoona käitlemisega seotud tegevusaladel tegutseva vastutava isiku pädevustunnistuse taotluse läbivaatamise eest tasutakse riigilõivu 130 eurot.

(4) Pädevustunnistuse duplikaadi väljastamise eest tasutakse riigilõivu 65 eurot.

(5) Pädevustunnistuse kehtivuse pikendamise eest tasutakse riigilõivu 65 eurot.“.

**§ 6. Riigisaladuse ja salastatud välisteabe seaduse muutmine**

Riigisaladuse ja salastatud välisteabe seaduse § 7 täiendatakse punktiga 61 järgmises sõnastuses:

„61) sõjalise otstarbega asja omadusi, projekteerimist, valmistamist ja kohandamist käsitlev teave, välja arvatud teave, mille avalikuks tulek ei kahjusta Eesti Vabariigi julgeolekut. See teave salastatakse salajasel või madalamal tasemel kuni 30 aastaks;“.

**§ 7. Strateegilise kauba seaduse muutmine**

Strateegilise kauba seaduses tehakse järgmised muudatused:

**1)** paragrahvi 1 täiendatakse teise lausega järgmises sõnastuses:

„Käesolevas seaduses reguleeritakse Euroopa Kaitsefondi meetmes osalemiseks tagatise andmist Euroopa Parlamendi ja nõukogu määruse (EL) 2021/697, millega luuakse Euroopa Kaitsefond ja tunnistatakse kehtetuks määrus (EL) 2018/1092 (ELT L 170, 12.5.2021, lk 149–177) alusel.“;

**2)** seadust täiendatakse 72. peatükiga järgmises sõnastuses:

**„72. peatükk**

**Tagatise andmine Euroopa Kaitsefondi meetmes osalemiseks ja toetuse saamiseks**

**§ 837. Tagatise andmine Euroopa Kaitsefondi meetmes osalemiseks ja toetuse saamiseks**

(1) Kaitseministeerium võib anda Eestis asuvale mitteassotsieerunud kolmanda riigi või selle üksuse kontrolli all olevale strateegilise kauba arendamise või tootmisega tegelevale juriidilisele isikule tema taotluse alusel tagatise Euroopa Kaitsefondi meetmes osalemiseks või toetuse saamiseks.

(2) Tagatis sisaldab kinnitust, et Eestis asuv mitteassotsieerunud kolmanda riigi või selle üksuse kontrolli all olev juriidiline isik vastab Euroopa Parlamendi ja nõukogu määruse (EL) 2021/697 artiklis 9 sätestatud tingimusele.

(3) Mitteassotsieerunud kolmanda riigi üksusena käsitatakse käesoleva peatüki tähenduses Euroopa Parlamendi ja nõukogu määruse (EL) 2021/697 artikli 2 punktis 24 nimetatud üksust.

(4) Riigikaitse korraldamise valdkonna eest vastutav minister kehtestab määrusega Euroopa Kaitsefondi meetmes osalemiseks ja toetuse saamiseks antava tagatise taotlemise ja taotluse menetlemise korra ning taotlusega esitatavate andmete loetelu.“.

**§ 8. Seaduse jõustumine**

Käesolev seadus jõustub 2025. aasta 1. jaanuaril.

Lauri Hussar

Riigikogu esimees

Tallinn .….2024

Algatab Vabariigi Valitsus

(allkirjastatud digitaalselt)